Kamu bisa jelasin ke aku soal Pulau Warisan dalam bahasa melayu?

Pulau Warisan adalah sebuah pulau buatan manusia yang terletak di bandaraya Kuala Terengganu, Terengganu, Malaysia. Pulau yang di tambak dalam Sungai Terengganu berhampiran Kuala Terengganu Chinatown ini kini menjadi salah satu tempat kunjungan utama pelancong ke Kuala Terengganu. Antara tarikan yang terdapat disini adalah River Cruise menyusuri Sungai Terengganu dari terusan di Pulau Warisan ke Masjid Kristal di Pulau Wan Man melalui juga Kuala Terengganu Waterfront.

Pulau ini turut dihiasi dengan aneka warna sinaran lampu LED yang menghiasi pelbagai jenis replika pokok tiruan, maka tidak hairanlah apabila ada segelintir penduduk tempatan yang memanggil pulau ini dengan nama jolokan i-city seperti apa yang terdapat di Shah Alam, Selangor. Malah dengan reputasinya sebagai tempat kunjungan utama warga bandaraya Kuala Terengganu berkumpul dan beriadah, pelbagai agensi kerajaan dan NGO-NGO akan mengadakan program mereka disini seperti Konsert, Talkshows, Pameran dan pelbagai program lagi. Malah setiap tahun masyarakat Cina Terengganu turut mengadakan perayaan dan festival keagamaan mereka di sini seperti sambutan Tahun Baru Cina dan Pesta Tanglung.